Lav et referat af nedenstående tekst:

Tekst:
Mens stadig flere køber legetøj og i det hele taget gør deres indkøb på nettet, så valgte forretningslivet i Hobro i dag - med en nytårshøjtidelighed - at takke de, der stadig handler lokalt i byens fysiske butikker. - Vi har jo i dag lige set konsekvensen af, når der ikke bliver handlet lokalt med BR, der er gået konkurs. Så vi skal huske, at vi ikke er noget uden vores kunder, siger Morten Grotrian, der er formand for Hobro Handel. Efter der blev saluteret for det gamle år af Hobro Borgervæbning, og borgmesteren kom med sin nytårstale, kunne festlighederne på Store Torv begynde. I baren stod bestyrelsen for den lokale handelsstandsforening og serverede champagne og kransekage til de lige godt 100 fremmødte. - Det er ikke nogen selvfølgelighed i dag, at kunderne kommer i butikkerne, så det må vi gerne sætte pris på, siger Morten Grotrian.

Referat:
Hobro Handel inviterede lørdag til nytårshøjtidelighed for at vise, at de sætter pris på deres kunder.